ai4bharat/Pralekha huggingface dataset:
কয়লামন্ত্রক
ক্যাপটিভ কয়লা খনিগুলি থেকে উৎপাদন প্রক্রিয়া পর্যালোচনা করেছে কয়লা মন্ত্রক
নতুন দিল্লি, ১২ এপ্রিল, ২০২২
কেন্দ্রীয় কয়লা মন্ত্রকের মনোনিত কর্তৃপক্ষ ক্যাপটিভ কয়লা খনিগুলির বন্টনকারীদের সঙ্গে কয়লা উৎপাদন প্রক্রিয়া পর্যালোচনা করেছে। এই খনিগুলি থেকে ইতিমধ্যেই উৎপাদন শুরু হয়েছে অথবা ২০২২-২৩-এ উৎপাদন শুরু হতে চলেছে। বৈঠকে পৌরোহিত্য করেন মন্ত্রকের সচিব শ্রী অনীল কুমার জৈন। ২০২১-২২-এ ক্যাপটিভ কয়লা খনিগুলি থেকে কয়লা উত্তোলনের পরিমাণ ছিল ৮৫ মিলিয়ন টন, যা ২০২০-২১-এ ৬৩ মিলিয়ন টনের তুলনায় ৩৫ শতাংশ বেশি। দেশীয় বাজারে কয়লার এই অতিরিক্ত উৎপাদন চাহিদা ও সরবরাহের মধ্যে ফারাক দূর করতে সাহায্য করেছে।
দেশে ক্যাপটিভ খনিগুলি থেকে কয়লা উৎপাদন বাড়াতে মন্ত্রক ধারাবাহিক ভাবে পদক্ষেপ গ্রহণ করে আসছে। এই লক্ষ্যে কয়লা ক্ষেত্র সম্পর্কিত আইন ও বিধি-নিষেধগুলি সংশোধন করা হয়েছে। রাজ্য সরকারগুলির সঙ্গে নিয়মিত পর্যালোচনা বৈঠক করা হচ্ছে। সেই সঙ্গে চালু না হওয়া খনিগুলি থেকে দ্রুত উত্তোলন প্রক্রিয়া শুরু করতে ব্যবস্থা গ্রহণ করা হয়েছে। মন্ত্রকের এই উদ্যোগের ফলে ইতিবাচক পরিনাম পাওয়া গেছে।
বর্তমানে মন্ত্রকের মনোনিত কর্তৃপক্ষ ২০১৫-র সিএমএসপি আইন ২০১৫ অনুযায়ী ১০৫টি কয়লা ব্লক বন্টন করেছে। ইতিমধ্যেই ৪৭টি কয়লা ব্লকে উৎপাদন শুরু করার অনুমতি দেওয়া হয়েছে। ২০২২-২৩ অর্থবর্ষে এধরণের ৬০টি কয়লা খনি থেকে উৎপাদন শুরু হবে বলে মনে করা হচ্ছে। এর ফলে, কয়লা উৎপাদন বেড়ে প্রায় ২৩০ মিলিয়ন টনে পৌঁছোবে। পক্ষান্তরে তাপবিদ্যুৎ কেন্দ্রগুলির জন্য কয়লা আমদানি হ্রাস পাবে এবং বিদেশী মুদ্রার সঞ্চয় বাড়বে। বৈঠকে মন্ত্রকের সচিব ডঃ জৈন বলেন যে, বন্টন হওয়া কয়লা খনিগুলি থেকে উৎপাদন বাড়ানোর সুবর্ণ সুযোগ তৈরি হয়েছে। একদিকে যখন আমদানিকৃত কয়লার দাম বাড়ছে, তখন দেশীয় কয়লা উৎপাদন বৃদ্ধি পেলে তাপবিদ্যুৎ কেন্দ্রগুলিতে ক্রমবর্ধমান চাহিদা মেটানো সম্ভব হবে।
CG/BD/AS/
(Visitor Counter : 109
পর্যটনমন্ত্রক
ট্রেনে করে বৌদ্ধ সার্কিটগুলি পরিদর্শন সংক্রান্ত পর্যটন মন্ত্রকের দেখো আপনা দেশ ওয়েবিনার
নতুন দিল্লি, ১৭ জানুয়ারি, ২০২১
পর্যটন মন্ত্রক দেখো আপনা দেশ ওয়েবিনার সিরিজের অঙ্গ হিসেবে শনিবার বৌদ্ধ সার্কিটগুলি ট্রেনে করে ঘুরে দেখা সম্পর্কিত এক বিশেষ ওয়েবিনার আয়োজন করে। এই ওয়েবিনারে ভারতে সমৃদ্ধ বৌদ্ধ ঐতিহ্যগুলির প্রসার ও প্রচারে গুরুত্ব দেওয়া হয়। ভগবান বুদ্ধ ব্যক্তিগতভাবে যে সমস্ত স্থান পরিভ্রমণে গিয়েছিলেন সেইগুলির কথাও ওয়েবিনারে তুলে করা হয়। আধুনিক বৌদ্ধ মঠ সহ ভগবান বুদ্ধের আদর্শ ও বানী বৌদ্ধ পরম্পরাগুলির সঙ্গে কিভাবে প্রতিফলিত হয়েছে তা ওয়েবিনারে বিশেষ গুরুত্ব পায়। এছাড়াও ওয়েবিনারে দর্শক শ্রোতাদের জন্য ভারতে বৌদ্ধ নিদর্শনগুলি ভ্রমণের ক্ষেত্রে বিশেষ করে ট্রেনে কিভাবে পৌঁছনো সম্ভব সে সম্পর্কে তথ্য দেওয়া হয়।
মন্ত্রকের উপমহানির্দেশক শ্রী অরুণ শ্রীবাস্তব এই ওয়েবিনারের সূচনা করেন। তিনি বলেন, ভারতে ভগবান বুদ্ধের স্মৃতি বিজড়িত স্থান ও অন্যান্য নিদর্শনগুলির পর্যটনের ব্যাপক সম্ভাবনা রয়েছে। ভারত – ভগবান বুদ্ধের ভূমি এই মন্ত্রকে সামনে রেখে সারা বিশ্ব থেকে প্রায় ৫০ কোটি পর্যটন আকৃষ্ট করা সম্ভব। শ্রী শ্রীবাস্তব জানান, ভারতে বৌদ্ধ পরম্পরার সঙ্গে যুক্ত একাধিক সমৃদ্ধশালী প্রাচীন স্থান ও নিদর্শন রয়েছে, যেগুলির সঙ্গে ভগবান বুদ্ধের স্মৃতি জড়িয়ে আছে। সারা বিশ্বজুড়ে বৌদ্ধ ধর্মাবলম্বি ও অনুরাগীদের কাছে ভারতীয় বৌদ্ধ ঐতিহ্যগুলি অত্যন্ত আকর্ষণীয় কেন্দ্র। তিনি আরও বলেন, বৌদ্ধ পরম্পরা আমাদের ঐতিহ্য ও রীতিনীতির এক আলোক দিশারী। প্রকৃত পক্ষে ভারতে বৌদ্ধ সংস্কৃতি ভারতীয় সাংস্কৃতিক পরম্পরাকে সমৃদ্ধ করেছে।
এই ওয়েবিনারের উপস্থাপনা করেন আইআরসিটিসি-র পর্যটন ও বিপণন সংক্রান্ত যুগ্ম জেনারেল ম্যানেজের ডঃ অচ্যুৎ সিং। তিনি জানান, বৌদ্ধ সার্কিটের সঙ্গে সংযুক্ত পর্যটক ট্রেনগুলি দেশের একাধিক বৌদ্ধ স্মৃতি বিজড়িত স্থান ও নিদর্শনকে সংযুক্ত করবে। বৌদ্ধ সার্কিট পর্যটক ট্রেনগুলি একাধিক বৌদ্ধ পরম্পরা ও ঐতিহ্যমন্ডিত স্থানকে সংযুক্ত করার পাশাপাশি পর্যটকদের এমন কিছু জায়গাও ঘুরে দেখতে সাহায্য করবে যা খুব একটা জনপ্রিয় নয়।
বিজ্ঞানওপ্রযুক্তিমন্ত্রক
‘টাউন হল মিট’ শীর্ষক অনুষ্ঠানের মাধ্যমে সাধারণ মানুষ ও বিশেষজ্ঞদের মধ্যে আলোচনার মধ্য দিয়ে বিজ্ঞান, প্রযুক্তি ও উদ্ভাবন নীতি , ২০২০’র সূচনা হতে চলেছে
নয়াদিল্লি, ১০ জুন, ২০২০
বিজ্ঞান, প্রযুক্তি ও উদ্ভাবন নীতি , ২০২০ নীতি প্রণয়নের উদ্দেশ্য নিয়ে ‘টাউন হল মিট’-এর আয়োজন করা হয়েছে। বিশেষ এই সভায় বিশেষজ্ঞদের পাশাপাশি অনুষ্ঠানে অংশগ্রহণকারীদের সর্বসম্মত মতামতের ভিত্তিতে ২০২০-র এসটিআইপি প্রণয়ন প্রক্রিয়ার সূচনা করবেন কেন্দ্রীয় সরকারের মুখ্য বৈজ্ঞানিক উপদেষ্টা অধ্যাপক কে বিজয় রাঘবন এবং বিজ্ঞান ও প্রযুক্তি দপ্তরের সচিব অধ্যাপক আশুতোষ সাহা। আগামী ১২ই জুন এই ‘টাউন হল মিট’-এর আয়োজন করা হবে।
প্রথম পর্যায়ে এই আলোচনাসভায় সাধারণ মানুষের পাশাপাশি বিশেষজ্ঞদের মতামতকেও এসটিআইপি প্রণয়নে বিবেচনায় রাখা হবে। এজন্য বিশেষজ্ঞ ও সাধারণ মানুষের মতামত বিনিময়ে সায়েন্স পলিসি ফোরাম নামে একটি মঞ্চ তৈরি করা হয়েছে। বিজ্ঞান ও প্রযুক্তি নীতি শীর্ষক এই টাউন হল আলোচনাসভায় বিজ্ঞান ও প্রযুক্তি দপ্তরের উপদেষ্টা ডঃ অখিলেশ গুপ্তাও উপস্থিত থাকবেন।
কেন্দ্রীয় সরকারের মুখ্য বৈজ্ঞানিক উপদেষ্টা এবং বিজ্ঞান ও প্রযুক্তি দপ্তরের পক্ষ থেকে ইতিমধ্যেই জাতীয় স্তরে একটি নতুন বিজ্ঞান, প্রযুক্তি ও উদ্ভাবন নীতি প্রণয়নের প্রক্রিয়া শুরু হয়েছে। এই নীতি প্রণয়ন প্রক্রিয়ায় সংশ্লিষ্ট সব পক্ষের মতামত চাওয়া হয়েছে।
প্রথম পর্যায়ের টাউন হল মিটে বিশেষজ্ঞদের পাশাপাশি বৈদ্যুতিন মাধ্যমে প্রকাশিত নিবন্ধ, বিশেষজ্ঞদের মতামত, প্যানেল ডিসকাশন প্রভৃতির আয়োজন করা হয়েছে। এই আলোচনাসভায় চারটি গুরুত্বপূর্ণ বিষয়ে পারস্পরিক সংযোগ গড়ে তোলার পরিকল্পনা করা হয়েছে যার মাধ্যমে আলোচনাসভা থেকে উঠে আসা বিভিন্ন প্রসঙ্গের নানা তথ্য প্রায় ১৫ হাজার অংশগ্রহণকারীর কাছে পৌঁছে যাবে এবং সর্বসম্মত মতামতগুলি বিজ্ঞান, প্রযুক্তি ও উদ্ভাবন নীতি প্রণয়নে গুরুত্বপূর্ণ ভূমিকা পালন করবে।
উল্লেখ করা যেতে পারে, ইতিমধ্যেই বিজ্ঞান ও প্রযুক্তি দপ্তরের পক্ষ থেকে এসটিআইপি প্রণয়নের ব্যাপারে সংশ্লিষ্ট সব পক্ষের মধ্যে সমন্বয় স্থাপনের জন্য একটি বিশেষ দল গঠন করা হয়েছে যারা নীতি প্রণয়নের সমগ্র প্রক্রিয়ায় সামঞ্জস্য বজায় রাখার কাজ করবে।
(CG/BD/DM
স্বরাষ্ট্র মন্ত্রক
ঘূর্ণিঝড় ‘ফণি’: প্রধানমন্ত্রী শ্রী নরেন্দ্র মোদী পরিস্থিতির ওপর নজর রাখছেন, মন্ত্রীসভার সচিবকে পরিস্থিতি মোকাবিলার জন্য জাতীয় বিপর্যয় ব্যবস্থাপনা কমিটির সঙ্গে বৈঠকের প্রস্তাব
নয়াদিল্লি, ২৯ এপ্রিল, ২০১৯
ঘূর্ণিঝড় ‘ফণী’ আজ সকালে চেন্নাই-এর থেকে দক্ষিণপূর্বে ৮৮০ কিলোমিটার দুরে কেন্দ্রীভূত হয়। আগামীকাল ৩০ এপ্রিলের মধ্যে এটি আরও শক্তি সঞ্চয় করবে। এই ঝড় উত্তর-পশ্চিম দিকে অগ্রসর হবে এবং পয়লা মে থেকে এটি গতিপথ পরিবর্তন করে উত্তর-পূর্ব দিকে যাবে।
ভারতীয় আবহাওয়া দপ্তর আইএমডি সূত্রে জানানো হয়েছে, এই ঘূর্ণিঝড়টি তামিলনাড়ু এবং অন্ধ্রপ্রদেশে আছড়ে পড়ার আশঙ্কা নেই। তবে ওড়িশায় এটি আছড়ে পড়বে কি না সেদিকে সতর্ক নজর রাখা হচ্ছে।
প্রধানমন্ত্রী পরিস্থিতির ওপর নজর রাখছেন। তিনি ক্যাবিনেট সচিবকে জাতীয় বিপর্যয় ব্যবস্থাপনা কমিটি-এনসিএমসির সঙ্গে বৈঠক ডাকার নির্দেশ দিয়েছেন। এই বৈঠকে রাজ্য এবং কেন্দ্রের বিভিন্ন মন্ত্রক ও সংস্হাগুলি থেকে পরিস্হিতি মোকাবিলার জন্য কি ধরণের ব্যবস্হা নেওয়া হয়েছে, তা নিয়ে আলোচনা করা হবে।
জাতীয় বিপর্যয় মোকাবিলা বাহিনী ও ভারতীয় উপকূলরক্ষী বাহিনীকে চূড়ান্ত সতর্ক থাকার এবং রাজ্য সরকারগুলির সঙ্গে সমন্বয় বজায় রাখার নির্দেশ দেওয়া হয়েছে।
গত ২৫ এপ্রিল থেকে মৎস্যজীবিদের উদ্দেশে সমুদ্রে না যাওয়ার নিয়মিত সতর্কবার্তা জারি করা হচ্ছে। যারা মাঝ সমুদ্রে রয়েছেন, তাদের ফিরে আসার পরামর্শ দেওয়া হচ্ছে। আবহাওয়া দপ্তর সংশ্লিষ্ট রাজ্যগুলিকে ৩ ঘন্টা অন্তর সর্বশেষ পূর্বাভাস দিচ্ছে। রাজ্য সরকার এবং কেন্দ্রীয় প্রতিষ্ঠানগুলির সঙ্গে কেন্দ্রীয় স্বরাষ্ট্র মন্ত্রকও যোগাযোগ রেখে চলেছে।
CG/CB/NS
(Visitor Counter : 49
প্রধানমন্ত্রীরদপ্তর
প্রধানমন্ত্রী মাদাগাস্কারের রাষ্ট্রপতিকে ধন্যবাদ জানিয়েছেন এবং জলবায়ু পরিবর্তনের ফলে দ্বীপরাষ্ট্রগুলি যে সমস্যার সম্মুখীন হচ্ছে তার সমাধানে সিডিআরআই-এর উদ্যোগের বিষয়টি উল্লেখ করেছেন
নতুনদিল্লি, ৫ই মে, ২০২২
জোটের মাধ্যমে জলবায়ু পরিবর্তনের দলে উদ্ভূত বিপর্যয়ের মোকাবিলা করার জন্য যে উদ্যোগ নেওয়া হয়েছে, সেই জোটে ভারতের নেতৃত্বকে স্বীকৃতি দেওয়ায়, প্রধানমন্ত্রী শ্রী নরেন্দ্র মোদী মাদাগাস্কারের রাষ্ট্রপতি মিঃ আন্ড্রি নিরিনা রাজোইলিনাকে ধন্যবাদ জানিয়েছেন।
মাদাগাস্কারের রাষ্ট্রপতির এক ট্যুইট বার্তার জবাবে প্রধানমন্ত্রী বলেছেন, “রাষ্ট্রপতি @SE_Rajoelina, আপনাকে ধন্যবাদ। সিডিআরআই-এর মাধ্যমে দীর্ঘস্থায়ী এক পরিকাঠামো গড়ে তোলার ক্ষেত্রে আমাদের উদ্যোগের মূল লক্ষ্য জলবায়ু পরিবর্তনের ফলে দ্বীপরাষ্ট্রগুলি যে সমস্যার সম্মুখীন, তার সমাধান করা।“
CG/CB/NS
(
প্রধানমন্ত্রীরদপ্তর
মতুয়া মহা মেলা ঘুরে দেখতে জনসাধারণকে আর্জি প্রধানমন্ত্রীর
নয়াদিল্লি, ১৭ মার্চ, ২০২৩
প্রধানমন্ত্রী শ্রী নরেন্দ্র মোদী জনসাধারণকে অনেক বেশি সংখ্যায় মতুয়া মহা মেলা ঘুরে দেখে দয়া এবং সেবার পথে দৃষ্টান্ত স্থাপনকারী শ্রী শ্রী হরিচাঁদ ঠাকুরজির প্রতি শ্রদ্ধা নিবেদনের জন্য আর্জি জানিয়েছেন।
কেন্দ্রীয় মন্ত্রী শ্রী শান্তনু ঠাকুরের এক ট্যুইটের প্রত্যুত্তরে প্রধানমন্ত্রী ট্যুইট করে বলেছেন;
"এক অত্যন্ত গুরুত্বপূর্ন অনুষ্ঠান হল #MatuaMahaMela2023, যেটি মতুয়া সম্প্রদায়ের স্পন্দমান সংস্কৃতিকে তুলে ধরে। আরো অনেকেই এই মেলা দেখুন, এই আমার অনুরোধ। দয়া ও সেবার পথ দেখানোর জন্য ঠাকুর শ্রী শ্রী হরিচাঁদ জীর প্রতি মানবজাতি চিরঋণী হয়ে থাকবে।"
(PG/AB/NS
জাহাজচলাচলমন্ত্রক
ভিটিএস এবং ভিটিএমএস-এর দেশীয় প্রযুক্তিতে সফ্টওয়্যার নির্মাণের জন্য শ্রী মনসুখ মান্ডভিয়া একটি কর্মসূচির সূচনা করেছেন
নয়াদিল্লী, ২০ অক্টোবর, ২০২০
জাহাজ চলাচল দপ্তরের স্বাধীন দায়িত্বপ্রাপ্ত প্রতিমন্ত্রী আজ নতুন দিল্লীতে জাহাজ চলাচল পরিষেবার জন্য ভেসেল ট্রাফিক সার্ভিসেস- ভিটিএস ও জাহাজ চলাচল বিষয়ে নজরদারি চালানোর জন্য ভেসেল্স ট্রাফিক মনিটারিং সিস্টেম- ভিটিএমএস-এর দেশীয় পদ্ধতিতে সফ্টওয়্যার তৈরির সূচনা করেছেন।
শ্রী মান্ডভিয়া দেশীয় প্রযুক্তিতে এই সফ্টওয়্যার তৈরির ওপর গুরুত্ব দিয়েছেন। এরফলে ভারতীয় বন্দরগুলিতে জাহাজ চলাচল ব্যবস্থাপনায় বিপুল অর্থের বিদেশী সফ্টওয়্যার কিনতে হবেনা। প্রধানমন্ত্রীর আত্মনির্ভর ভারত অভিযানের সঙ্গে সঙ্গতি রেখে দেশে ভিটিএমএস এবং ভিটিএস সফ্টওয়্যার তৈরি করলে ভবিষ্যতে বিশ্বের জন্যেও এ ধরণের সফ্টওয়্যার তৈরির সুযোগ পাওয়া যাবে।
এই দুটি সফ্টওয়্যারের সাহায্যে জাহাজ কোথায় রয়েছে তার অবস্থান জানা সম্ভব। কোনরকম প্রাকৃতিক দুর্যোগের মধ্যে জাহাজে কোনো সমস্যা দেখা দিলে ভিটিএস-এর মাধ্যমে তৎক্ষণাৎ ব্যবস্থা নেওয়া যাবে। বিশ্বের যেসব জলপথ ব্যস্ততম সেখানে ভিটিএমএস নিরাপদে নৌ-পরিবহনে সাহায্য করে।
আন্তর্জাতিক সমুদ্র পথে ব্যবসা-বাণিজ্যের ক্ষেত্রে ‘সোলাস’  কনভেনশন অনুসারে ভিটিএমএস ব্যবহার বাধ্যতামূলক। এই ব্যবস্থায় রাডার, সিসিটিভি, অতি উচ্চ ক্ষমতা সম্পন্ন ফ্রিকোয়েন্সি ব্যবহারের মধ্য দিয়ে জাহাজ চলাচলের ক্ষেত্রে প্রয়োজনীয় তথ্য পাওয়া যায়।
বর্তমানে ভারতে উপকূলবর্তী অঞ্চলে ১৫টি ভিটিএস ব্যবস্থা কার্যকর রয়েছে। তবে এরজন্য যে সফ্টওয়্যার ব্যবহার করা হয় সেগুলির কার্যপ্রণালী একই ধরণের নয়। ডিরেক্টর জেনারেল অফ লাইট অ্যান্ড লাইট হাউসেস-এর সহায়তায় দেশে এই ধরণের সফ্টওয়্যার তৈরির উদ্যোগ নেওয়া হয়েছে। এর মাধ্যমে আত্মনির্ভর ভারত অভিযান যেমন শক্তিশালী হবে, ভারত ও সন্নিহিত অঞ্চলের বন্দরগুলিতে নানা সুবিধা হবে। আশা করা হচ্ছে ১০ মাসের মধ্যে পরীক্ষা-নিরীক্ষার মধ্যে দিয়ে এই সফ্টওয়্যার তৈরি হবে। এরফলে ভিটিএস সফ্টওয়্যার কেনার জন্য বিদেশী মুদ্রা ব্যয় করতে হবেনা। এই সফ্টওয়্যার ভারতের বন্ধু রাষ্ট্র যেমন- মালদ্বীপ, মরিশাস, মায়ানমার, শ্রীলঙ্কা, বাংলাদেশ ও উপসাগরীয় অঞ্চলের দেশগুলিকে ব্যবহার করার সুযোগ দেওয়া হবে। নির্দিষ্ট সময় অনুযায়ী সফ্টওয়্যারের আপগ্রেডেশনের সময় প্রক্রিয়াটি ব্যয়বহুল হবেনা। দেশে এই ধরণের সফ্টওয়্যার তৈরি হলে আন্তর্জাতিক ক্ষেত্রে দরপত্র আহ্বানে ভারতীয় সংস্থাগুলি অংশগ্রহণ করতে পারবে।
আইআইটি চেন্নাইকে ভিটিএস সফ্টওয়্যার তৈরির জন্য জাহাজ চলাচল মন্ত্রক ১০ কোটি টাকা মঞ্জুর করেছে। আজকের অনুষ্ঠানে মন্ত্রকের উচ্চপদস্থ আধিকারিকরা ছাড়াও দেশের প্রধান প্রধান বন্দরগুলি কর্ণধার ও চেন্নাই আইআইটি-র প্রতিনিধিরা উপস্থিত ছিলেন।
CG/CB/NS
(
স্বাস্থ্যওপরিবারকল্যাণমন্ত্রক
কোভিড-১৯এর বিষয়ে সর্বশেষ তথ্য
নতুনদিল্লী, 2রা জুন, ২০২১
ভারতে দৈনিক নতুন সংক্রমিতের সংখ্যা ১.৩২ লক্ষ ; নতুন সংক্রমণের নিম্নমুখী প্রবণতা বজায় রয়েছে।
সক্রিয় সংক্রমিতের পরিমাণ ২০লক্ষের নীচে । এই সংখ্যা আরো কমে হয়েছে ১৭,৯৩,৬৪৫ ।
গত চব্বিশ ঘন্টায় সক্রিয় সংক্রমিতের পরিমাণ কমেছে ১,০১,৮৭৫।
সারা দেশে এ পর্যন্ত মোট সুস্থ হয়েছেন ২,৬১,৭৯,০৮৫ জন।
গত চব্বিশ ঘন্টায় আরোগ্য লাভ করেছেন ২,৩১,৪৫৬ জন।
পর পর ২০ দিন নতুন করে সংক্রমিতের থেকে সুস্থ হয়ে ওঠার সংখ্যা বেশী।
কোভিড মুক্ত হওয়ার বেড়ে হয়েছে হার ৯২.৪৮%।
সাপ্তাহিক সংক্রমিতের হার বর্তমানে ৮.২১%।
পরপর ৯ দিন দৈনিক সংক্রমিতের হার ১০%র কম౼৬.৫৭%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৩৫ কোটি।
দেশজুড়ে টিকাকরণ অভিযানে এ পর্যন্ত ২১ কোট ৮৫ লক্ষ টিকা দেওয়া হয়েছে ।
CG/CB
(Visitor Counter : 102
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং আইডিইএক্স-ডিআইও-এর মাধ্যমে প্রতিরক্ষা ক্ষেত্রে উদ্ভাবনের জন্য ৪৯৮.৮ কোটি টাকা বাজেট সংক্রান্ত সহায়তা অনুমোদন করেছে।
নয়াদিল্লী, ১৩ জুন, ২০২১
প্রতিরক্ষা মন্ত্রী শ্রী রাজনাথ সিং আগামী পাঁচ বছরের জন্য প্রতিরক্ষা ক্ষেত্রে উৎকর্ষতার জন্য উদ্ভাবন - প্রতিরক্ষা উদ্ভাবনী সংস্থা এর জন্য ৪৯৮.৮ কোটি টাকার বাজেট সংক্রান্ত আর্থিক সহায়তায় অনুমোদন দিয়েছেন। এই আর্থিক সাহায্যের ফলে প্রধানমন্ত্রী নরেন্দ্র মোদী ‘আত্মনির্ভর ভারত অভিযান’এর অঙ্গ হিসেবে আইডিইএক্স-ডিআইও ক্ষেত্রে উৎসাহ প্রদানে সাহায্য করবে। একইসঙ্গে দেশের প্রতিরক্ষা ও মহাকাশ ক্ষেত্রে আত্মনির্ভরতার পথও প্রশস্ত হবে।
প্রতিরক্ষা উৎপাদন দপ্তরের আওতাধীন ডিআইও স্থাপন এবং আইডিইএক্স-এর পরিকাঠামো তৈরির লক্ষ্যই হল দেশের অতিক্ষুদ্র, ক্ষুদ্র ও মাঝারি শিল্পোদ্যোগ সংস্থা, স্টার্টআপ সংস্থা, স্বতন্ত্র উদ্ভাবনী সংস্থা, গবেষণা ও উন্নয়ন সহ অন্যান্য প্রতিষ্ঠানগুলিতে বিনিয়োগ বৃ্দ্ধিতে সাহায্য যোগানো এবং প্রযুক্তি ক্ষেত্রে উন্নতি সাধন। এতে দেশের প্রতিরক্ষা ও মহাকাশ ক্ষেত্রে সুবিধা হবে। আগামী ৫ বছরের জন্য এই ৪৯৮.৮ কোটি টাকার বাজেট সংক্রান্ত সহায়তার ফলে প্রায় ৩০০টি স্টার্টআপ, অতিক্ষুদ্র, ক্ষুদ্র ও মাঝারি শিল্পোদ্যোগ সংস্থা, ২০ জনের অংশীদার নিয়ে গঠিত ইনকিউবেটরদের আর্থিক সহায়তা প্রদান করা সম্ভব হবে। প্রতিরক্ষা ও মহাকাশ ক্ষেত্রে ভারতীয় উদ্ভাবনমূলক ইকো ব্যবস্থাপনার প্রয়োজনীয়তা পূরণের পাশাপাশি নানান সমস্যা সমাধানের পথও বেরিয়ে আসবে। এতে দেশের মহাকাশ ও প্রতিরক্ষা ক্ষেত্রে বিশেষ সুবিধা মিলবে।
CG/SS /NS
(Visitor Counter : 130
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুনদিল্লি, ৯ই ডিসেম্বর, ২০২১
দেশ জুড়ে টিকাকরণ অভিযানে এ পর্যন্ত ১৩০ কোটি ৩৯ লক্ষ টিকা দেওয়া হয়েছে।
ভারতে চিকিৎসাধীন সংক্রমিতের সংখ্যা বর্তমানে ৯৪হাজার ৭শো ৪২ জন।
মোট সংক্রমিতের ১ শতাংশের কম, মাত্র ০.২৭ শতাংশ এখন চিকিৎসাধীন। ২০২০র মার্চের পর এই হার সর্বনিম্ন।
বর্তমানে কোভিড মুক্ত হওয়ার হার ৯৮.৩৬ শতাংশ।
গত চব্বিশ ঘন্টায় আরোগ্য লাভ করেছেন ৮ হাজার ২শো ৫১ জন।
সারা দেশে এ পর্যন্ত মোট সুস্থ হয়েছেন ৩ কোটি ৪০ লক্ষ ৯৭ হাজার ৩৮৮ জন।
গত চব্বিশ ঘন্টায় নতুন করে সংক্রমিত হয়েছেন ৯হাজার ৪শো ১৯ জন।
দৈনিক সংক্রমিতের হার গত ৬৬দিন ধরে ২ শতাংশের কম, আজ এই হার ০.৭৩ শতাংশ।
সাপ্তাহিক সংক্রমিতের হার ২৫ দিন ধরে ১ শতাংশের নিচে রয়েছে, বর্তমানে ০.৭৪ শতাংশ।
মোট নমুনা পরীক্ষা হয়েছে ৬৫ কোটি ১৯ লক্ষ।
CG/CB/NS
(Visitor Counter : 95
পরিবেশওঅরণ্যমন্ত্রক
এবছর বিশ্ব পরিবেশ দিবসে একগুচ্ছ অনুষ্ঠানের পরিকল্পনা করা হয়েছে
এবছরের থিম বায়ু দূষন রোধ-এর “হাওয়া আনে দে” শীর্ষক এক গান প্রকাশ করা হয়েছে
নয়াদিল্লি, ৩০ মে, ২০১৯
আগামী ৫ জুন বিশ্ব পরিবেশ দিবস। এই উপলক্ষে কেন্দ্রীয় পরিবেশ, বন এবং জলবায়ু মন্ত্রক রাষ্ট্রপুঞ্জের পরিবেশ সংক্রান্ত নির্ধারিত কর্মসূচির ওপর ভিত্তি করে একাধিক অনুষ্ঠানের আয়োজন করেছে। এবছরের থিম বায়ু দূষন রোধ। কেন্দ্রীয় পরিবেশ, বন এবং জলবায়ু মন্ত্রকের উদ্যোগে বিশ্ব পরিবেশ দিবসের মূল অনুষ্ঠানের আয়োজন করা হয়েছে দিল্লির বিজ্ঞান ভবনে। এবছর পরিবেশ সংক্রান্ত একাধিক চলচ্চিত্র প্রতিযোগিতারও আয়োজন করা হয়েছে। এমনকি একাধিক বইও প্রকাশ করা হবে এই অনুষ্ঠানে। একইসঙ্গে বর্জ্য ব্যবস্হাপনা, বায়ু দূষণ এবং বন-এর ওপর- ‘দ্য গ্রীন লাংস অফ সিটিস’ শীর্ষক এক আলোচনাসভারও আয়োজন করা হয়েছে। বিশ্ব পরিবেশ দিবসে সারা দেশ জুড়ে এধরনের নানা অনুষ্ঠানের ব্যবস্হা করা হয়েছে।
আসন্ন বিশ্ব পরিবেশ দিবস উপলক্ষে বুধবার নতুন দিল্লিতে কেন্দ্রীয় পরিবেশ, বন ও জলবায়ু মন্ত্রকের সচিব শ্রী সি কে মিশ্র “হাওয়া আনে দে” শীর্ষক থিম সং প্রকাশ করেছেন। মুম্বাইয়ে ভামলা ফাউন্ডেশনের সহযোগিতায় কেন্দ্রীয় পরিবেশ, বন এবং জলবায়ু মন্ত্রক এই গান সৃষ্টি করেছে। এখানে একাধিক বিখ্যাত ব্যক্তিরা বায়ু দূষণ রোধের বার্তা দিয়েছেন গানের মাধ্যমে। মন্ত্রকের সচিব শ্রী সি কে মিশ্র ভাষণে বলেন, এই গানের মাধ্যমে বর্তমানে পরিবেশ সংক্রান্ত সমস্যা এবং তার মোকাবিলা করার জন্য সকলকে এক যোগে এগিয়ে আসার আহ্বান জানানো হয়েছে। একইসঙ্গে সবুজ প্রযুক্তির ওপর জোর এবং বায়ু দূষণ রোধের বার্তাও দেওয়া হয়েছে এই গানের সাহায্যে।
SSS/SS/NS
(Visitor Counter : 577
প্রধানমন্ত্রীরদপ্তর
কটকে বাস দুর্ঘটনায় জীবনহানিতে প্রধানমন্ত্রীর শোক প্রকাশ
নয়াদিল্লি, ২১ নভেম্বর, ২০১৮
প্রধানমন্ত্রী শ্রী নরেন্দ্র মোদী ওড়িশার কটকে এক বাস দুর্ঘটনায় জীবনহানিতে শোক প্রকাশ করেছেন। প্রধানমন্ত্রী বলেছেন, “ওড়িশার কটকে বাস দুর্ঘটনায় যাঁরা প্রিয়জনদের হারিয়েছেন, তাঁদের সমবেদনা জানাই। আহতদের দ্রুত আরোগ্য কামনা করি”।
CG/BD/SB…
(Visitor Counter : 41
তথ্যওসম্প্রচারমন্ত্রক
এফএম রেডিও-র তৃতীয় পর্যায়ের নীতি-নির্দেশিকার সংশোধনে কেন্দ্রের অনুমোদন
নয়াদিল্লি, ০৪ অক্টোবর, ২০২২
কেন্দ্রীয় সরকার বেসরকারি সংস্থার মাধ্যমে এফএম রেডিও সম্প্রচারের সম্প্রসারণ ঘটানোর তৃতীয় পর্যায়ে নীতি-নির্দেশিকা সংশোধনের অনুমোদন করেছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে এই সিদ্ধান্ত গৃহীত হয়েছে।
সরকার সিদ্ধান্ত নিয়েছে যে, ১৫ বছরের জন্য এফএম রেডিও সম্প্রচারের অনুমতিপ্রাপ্ত সংস্থাগুলি এখন থেকে যে কোনও সময়ে পুনর্গঠন প্রক্রিয়া সম্পন্ন করতে পারবে। আগে প্রথম তিন বছর পুনর্গঠনের কাজ করা যেত না। এছাড়াও, কোনও চ্যানেলের মোট শেয়ারের ১৫ শতাংশ ন্যাশনাল ক্যাপ সংক্রান্ত যে বিধিনিষেধ ছিল, তা প্রত্যাহার করা হয়েছে। নতুন নিয়ম অনুযায়ী, ‘গ’ এবং ‘ঘ’ শ্রেণীভুক্ত শহরগুলিতে এফএম চ্যানেলের নিলামে অংশ নেওয়ার জন্য এখন থেকে মাত্র ১ কোটি টাকার সম্পদ থাকতে হবে। আগে এর পরিমান ছিল দেড় কোটি টাকা। এর ফলে, দেশ জুড়ে তৃতীয় পর্যায়ের শহরগুলিতে এফএম বেতার সম্প্রচারে বেসরকারি সংস্থাগুলির অংশ নিতে সুবিধা হবে। ফলস্বরূপ, ছোট শহর ও প্রত্যন্ত অঞ্চলে বিনামূল্যে সঙ্গীত ও বিনোদনমূলক অনুষ্ঠান মানুষের কাছে পৌঁছে দেওয়ার পাশাপাশি, কর্মসংস্থানও সৃষ্টি হবে।
দেশে সহজে ব্যবসা-বাণিজ্য করার উপর সরকার গুরুত্ব দিচ্ছে। প্রশাসনিক কাজকে আরও দক্ষ ও কার্যকর করে তুলতে বিভিন্ন প্রক্রিয়ার সরলীকরণ করা হচ্ছে, যাতে এর সুফল সাধারণ মানুষের কাছে পৌঁছে যায়।
(PG/CB/SB
প্রধানমন্ত্রীরঅর্থনৈতিকবিষয়সম্পর্কিতউপদেষ্টাপরিষদ
প্রধানমন্ত্রীর অর্থনৈতিক উপদেষ্টা পর্ষদের পুনর্গঠন
নয়াদিল্লি, ২৫ সেপ্টেম্বর, ২০১৯
প্রধানমন্ত্রীর অর্থনৈতিক উপদেষ্টা পর্ষদের পুনর্গঠন করা হয়েছে। আগামী ২৬শে সেপ্টেম্বর থেকে এই পর্ষদ কার্যকর হবে। এর মেয়াদ থাকবে দু’বছর। ডঃ বিবেক দেবরায় পর্ষদের চেয়ারম্যান এবং শ্রী রতন পি ওয়াতাল সদস্য সচিব হিসেবে বহাল থাকছেন। এই দু’জন পূর্ণ সময়ের সদস্যের পাশাপাশি ডঃ অসীমা গোয়েল এবং ডঃ সাজ্জিদ চিনয় আংশিক সময়ের সদস্য হিসেবে এই পর্ষদে কাজ করবেন।
CG/CB/DM
(Visitor Counter : 108
কয়লামন্ত্রক
বিদ্যুতের ক্রম চাহিদা পূরণ করতে কয়লা ক্ষেত্র প্রস্তুত রয়েছে: কয়লা মন্ত্রক
নতুন দিল্লি, ৩১ আগস্ট, ২০২১
বর্ষার মরশুমে তাপবিদ্যুৎ কেন্দ্র গুলির স্টক তৈরির সমস্যা মেটাতে কয়লা মন্ত্রক প্রস্তুত রয়েছে।
উল্লেখযোগ্য যে, গত জুলাই মাস থেকে তাপবিদ্যুৎ কেন্দ্র গুলিতে কয়লার চাহিদা মেটাতে কোল ইন্ডিয়া লিমিটেড পর্যাপ্ত কয়লা সরবরাহ করেছে। বিদ্যুৎ কেন্দ্র গুলিতে কয়লা সরবরাহ করার বিষয়টি মন্ত্রকের পক্ষ থেকে নিয়মিত পর্যবেক্ষণ করা হয়। গত ২৭ আগস্ট এ নিয়ে মন্ত্রকের সচিব একটি পর্যালোচনা বৈঠক করেছেন। কয়লা সরবরাহকারী কোম্পানিগুলোকে জানিয়ে দেওয়া হয়েছে যে অগ্রাধিকার ভিত্তিতে তাপবিদ্যুৎ কেন্দ্র গুলোতে কয়লা সরবরাহ করতে হবে।
এদিকে কোল ইন্ডিয়া লিমিটেড আগস্ট মাসের শেষ পাঁচ দিনে কয়লা সরবরাহের পরিমাণ অনেকটা বাড়িয়েছে। তাপবিদ্যুৎ কেন্দ্র গুলিতে কোল ইন্ডিয়া লিমিটেড প্রতিদিন ১.৩৬ মেট্রিক টন কয়লা সরবরাহ করেছে। কয়লা সরবরাহের ক্ষেত্রে ভারতীয় রেলও সহযোগিতার হাত বাড়িয়ে দিয়েছে।
আগামী দিনে কয়লা কোম্পানি গুলি থেকে তাপবিদ্যুৎ কেন্দ্র গুলিতে সরবরাহের মাত্রা আরও বাড়বে বলে আশা করা হচ্ছে।
CG/ SB
(Visitor Counter : 123
কেন্দ্রীয়মন্ত্রিসভা
দিল্লি মেট্রো করিডরকে নয়ডা সিটি সেন্টার থেকে নয়ডা’র ৬২ নম্বর সেক্টর পর্যন্ত বাড়ানোর সিদ্ধান্ত কেন্দ্রীয় মন্ত্রিসভায় অনুমোদিত
নয়াদিল্লি, ১৬ মে, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ১ হাজার ৯৬৭ কোটি টাকা ব্যয়ে দিল্লি মেট্রো করিডরকে নয়ডা সিটি সেন্টার থেকে নয়ডার ৬২ নম্বর সেক্টর পর্যন্ত ৬.৬৭৫ কিলোমিটার দীর্ঘ রেলপথকে বাড়ানোর সিদ্ধান্ত অনুমোদিত হয়েছে। ভারত সরকারের বিশেষ উদ্দেশ্যসাধক সংস্থা দিল্লি মেট্রো রেল নিগম লিমিটেড এবং দিল্লির জাতীয় রাজধানী অঞ্চলের সরকারের যৌথ উদ্যোগে এই প্রকল্পটি রূপায়িত হবে। এই প্রকল্পটি রূপায়িত হলে অনেক বেশি সংখ্যায় মানুষ দিল্লির এই উপগ্রহ নগরীতে যাতায়াত করতে পারবেন এবং এর ফলে দিল্লির ওপর জনচাপ কমবে। এর ফলে, ঐ অঞ্চলে আরও বেশি আবাসিক ও বাণিজ্যিক কমপ্লেক্স গড়ে উঠবে। মেট্রো রেল যোগাযোগ থাকার ফলে রাস্তায় যান চলাচলের চাপও কমবে। যাতায়াতের সময় কম লাগবে, ব্যয় কম হবে, কম জীবাশ্ম জ্বালানি ব্যবহৃত হবে এবং এতে পরিবেশ দূষণও কমবে। ইতিমধ্যেই এই প্রকল্পের স্থানে আনুমানিক ৮০০ ইঞ্জিনিয়ার ও অন্যান্য কর্মী কাজ শুরু করেছে এবং আরও ২০০-র কাছাকাছি কর্মী এই প্রকল্পের জন্য নিয়োগ করা হবে। ইতিমধ্যেই এই প্রকল্পের ৮১ শতাংশ মাটি ও নির্মাণ সংশ্লিষ্ট কাজ সম্পূর্ণ হয়েছে। নতুন এই রেলপথে ৬টি স্টেশন থাকবে এবং নয়ডায় রেল স্টেশন না থাকার অভাব পূরণ হবে। এর ফলে, নয়ডা অঞ্চলে আগামী বছরগুলিতে জনসংখ্যাও উল্লেখযোগ্যভাবে বৃদ্ধি পাবে।
CG/PB/SB…
(Visitor Counter : 9
প্রধানমন্ত্রীরদপ্তর
লাক্ষাদ্বীপের ‘নিউট্রি গার্ডেন প্রোজেক্ট’-এর প্রশংসা করেছেন প্রধানমন্ত্রী
নয়াদিল্লি, ১০ জুন, ২০২৩
প্রধানমন্ত্রী শ্রী নরেন্দ্র মোদী লাক্ষাদ্বীপের ‘নিউট্রি গার্ডেন প্রোজেক্ট’-এর প্রশংসা করেছেন। তিনি বলেছেন, এই উদ্যোগের মাধ্যমে লাক্ষাদ্বীপের জনগণের নতুন কিছু শেখা ও নতুনকে গ্রহণ করার বিষয়ে আগ্রহ প্রকাশ পায়।
আত্মনির্ভর ভারত গড়ে তোলার লক্ষ্যে এই প্রকল্পের আওতায় ১ হাজার কৃষককে বিভিন্ন সব্জির বীজ দেওয়া হয়। এছাড়াও, দেশীয় প্রজাতির ৭ হাজার মুরগি ছানা ‘ব্যাকওয়ার্ড পোল্ট্রি স্কিম’-এর আওতায় লাক্ষাদ্বীপের মহিলাদের মধ্যে বিতরণ করা হয়। যেসব পরিবারের আয় ৬০০ টাকার কম, সেইসব পরিবারের মহিলা সদস্যরাই এই প্রকল্পের সুবিধা পেয়েছেন।
লাক্ষাদ্বীপের উপ-রাজ্যপালের এক ট্যুইট বার্তার প্রত্যুত্তরে প্রধানমন্ত্রী বলেছেন ;
“প্রশংসনীয় এক উদ্যোগ, উৎসাহব্যঞ্জক ফল! এই উদ্যোগের মধ্য দিয়ে লাক্ষাদ্বীপের মানুষের নতুন কিছু শেখা ও নতুনকে গ্রহণ করার বিষয়ে আগ্রহ প্রকাশ পায়।”
CG/CB/DM
(Visitor Counter : 57
ক্রেতা, খাদ্যএবংগণবন্টনমন্ত্রক
ভারতীয় মানক ব্যুরো  পানীয় জল সম্পর্কিত দুটি ভারতীয় মানক প্রণয়ন করেছে : কেন্দ্র
নতুন দিল্লি, ১৬ মার্চ, ২০২২
কেন্দ্রীয় গ্রাহক বিষয়ক, খাদ্য ও গণবন্টন মন্ত্রী শ্রী অশ্বিনী কুমার চৌবে আজ লোকসভায় এক প্রশ্নের লিখিত জবাবে জানিয়েছেন, ভারতীয় মানক ব্যুরো  পানীয় জল সম্পর্কিত দুটি ভারতীয় মানক প্রণয়ন করেছে। এগুলি হল পানীয় জল - স্পেসিফিকেশন সম্পর্কিত আইএস ১০৫০০:২০১২ এবং পাইপ বাহিত জল সরবরাহের জন্য প্রয়োজনীয় পানীয় জল ম্যানেজমেন্ট সিস্টেম সম্পর্কিত আইএস ১৭৪৮২:২০২০।
সারা দেশে যে সমস্ত অসামরিক সংস্থা বাড়িতে জল সরবরাহের সঙ্গে যুক্ত তাদের ক্ষেত্রে গুণমান সম্পর্কিত এই মানক বাধ্যতামূলক নয়।
জল সরবরাহ রাজ্য এক্তিয়ারভুক্ত বিষয়। তাই, জল সরবরাহ পরিকল্পনা, পরিচালনা ও সরবরাহ বজায় রাখার বিষয়টি সংশ্লিষ্ট রাজ্য সরকার / শহরাঞ্চলীয় স্থানীয় স্বশাসিত সংস্থাগুলির দায়িত্ব।
ভারত সরকার ২০১৯-এর আগস্ট থেকে রাজ্যগুলির সঙ্গে অংশীদারিত্বে জল জীবন মিশন - 'হর ঘর জল' কর্মসূচি রূপায়ণ করছে। এই কর্মসূচির উদ্দেশ্য হল, ২০২৪-এর মধ্যে প্রতিটি গ্রামীণ পরিবারে দীর্ঘ মেয়াদি ভিত্তিতে নিয়মিত গুণগত মানের পানীয় জল সরবরাহ করা। বর্তমান নীতি-নির্দেশিকা অনুযায়ী জল জীবন মিশনের আওতায় আইএস ১০৫০০:২০১২ মানক নিরাপদ পানীয় জল সরবরাহ সুনিশ্চিত করতে গ্রহণ করা হবে। এই প্রেক্ষিতে রাজ্য / কেন্দ্রশাসিত অঞ্চলগুলিকে জলে বিভিন্ন রাসায়নিক পদার্থের মান বছরে অন্তত একবার এবং পানীয় জলে ব্যাক্টেরিয়া বা জীবাণু সংক্রান্ত মান বছরে দু-বার পরীক্ষা করে দেখার পরামর্শ দেওয়া হয়েছে।
CG/BD/AS/
(Visitor Counter : 522
বিজ্ঞানওপ্রযুক্তিমন্ত্রক
ধ্বংস হওয়া নক্ষত্রের থেকে গামা রশ্মির বিস্ফোরণ প্রত্যক্ষ করলেন ভারতীয় সহ বিভিন্ন দেশের জ্যোর্তিবিজ্ঞানীরা
নয়াদিল্লী, ২৭ জুলাই, ২০২১
জ্যোর্তিবিজ্ঞানীদের একটি দল অত্যন্ত স্বল্প সময়ের জন্য উচ্চশক্তি বিকিরণযুক্ত একটি শক্তিশালী বিস্ফোরণ প্রত্যক্ষ করেছেন। মাত্র কয়েক সেকেন্ড সময়ে এই বিস্ফোরণ হয়েছে। নাসার ফার্মি গামা রক্ষ্মি মহাকাশ টেলিস্কোপ ২০২০র ২৬শে আগস্ট এই বিস্ফোরণ দেখতে পায়। একটি বৃহৎ নক্ষত্রের পতনের কারণে অত্যন্ত স্বল্প সময়ে গামা রশ্মির বিস্ফোরণটি হয়েছিল।
গামা রশ্মির বিস্ফোরণ বিশ্ব ব্রহ্মান্ডে একটি উল্লেখযোগ্য ঘটনা। কোটি কোটি আলোকবর্ষ ধরে এই বিস্ফোরণ চলতে থাকে । জ্যোর্তিবিজ্ঞানীরা সাধারণত দু-ধরণের বিস্ফোরণ চিহ্নিত করেন- দীর্ঘ সময় ধরে ঘটা বিস্ফোরণ এবং স্বল্প সময় চলা বিস্ফোরণ। যখন একটি বৃহৎ নক্ষত্র ধ্বংস হয়ে যায় তখন বিস্ফোরণের সময়সীমা অনেক বেশি থাকে। তবে স্বল্প সময়ের বিস্ফোরণ অন্য নানা কারণে হয়ে থাকে।
এই ধরণের একটি স্বল্প সময়ের গামা রশ্মির বিস্ফোরণ বিশ্বের বেশ কয়েকজন জ্যোর্তিবিজ্ঞানী প্রত্যক্ষ করেছেন। এঁদের সঙ্গে ভারতের কেন্দ্রীয় বিজ্ঞান ও প্রযুক্তি মন্ত্রকের স্বায়ত্ত্ব শাসিত সংস্থা আর্যভট্ট রিসার্চ ইন্সটিটিউট অফ অবজারভেশনাল সায়েন্সেস-এর ডঃ শশীভূষণ পান্ডে ছাড়াও পুনের ইন্টার ইউনির্ভাসিটি সেন্টার ফর অ্যাস্ট্রোনমি অ্যান্ড অ্যাস্ট্রো ফিজিক্স, টাটা ইন্সটিটিউট অফ ফান্ডামেন্টাল রিসার্চের ন্যাশনাল সেন্টার ফর রেডিও অ্যাস্ট্রো ফিজিক্স এবং বম্বে আইআইটি-র বিজ্ঞানীরাও এই মহাজাগতিক বিস্ফোরণটির সাক্ষী ছিলেন।
ডঃ পান্ডে জানান, গামা রশ্মির বিস্ফোরণ নিয়ে তৈরি হওয়া দীর্ঘদিনের প্রশ্নের উত্তর এই ধরণের বিস্ফোরণ দেখলে পাওয়া যায়। জিআরবি ২০০৮২৬- হিসেবে পরিচিত এই বিস্ফোরণটির খবর নেচার অ্যাস্ট্রোনমি পত্রিকায় প্রকাশিত হয়েছে। যখন একটি নক্ষত্রের ওজন পৃথিবীর থেকেও বেশি হয় এবং সেই নক্ষত্রের জ্বালানী শেষ হয়ে যায় সেইসময় নক্ষত্রটির পতন ঘটে। এক্ষেত্রে একটি কৃষ্ণ গহ্বরের দিকে নক্ষত্রের উপাদানগুলি ধাবিত হয়। কিন্তু সেইসময় কিছু বিপরীতমুখী উপাদান প্রবল বেগে কৃষ্ণ গহ্বর থেকে বেরিয়ে আসে। জ্যোর্তিবিজ্ঞানীরা গামা রশ্মির বিস্ফোরণ তখনই শনাক্ত করতে পারেন যখন এ ধরণের উচ্চগতি সম্পন্ন উপাদানগুলি পৃথিবীর অভিমুখে এগিয়ে আসে। উচ্চগতি সম্পন্ন কণাগুলি যখন কোনো নক্ষত্রের মধ্যে ঢোকে তখন সেখান থেকে গামা রশ্মি উৎপন্ন হয়। গামা রশ্মি আসলে আলোর উচ্চশক্তি সম্পন্ন একটি উপাদান, যার স্থায়িত্ব মাত্র কয়েক মিনিট। বিস্ফোরণের পর ওই নক্ষত্রটি ক্রমশ প্রসারিত হতে থাকে। গামা রশ্মির বিস্ফোরণের সময়কাল কম হলে বোঝা যায় নক্ষত্রের ধ্বংসের পর সেটি কোটি কোটি বছর ধরে ঘুরে বেড়াচ্ছে এবং অন্য কোন উপাদানের সঙ্গে তার সংঘর্ষ হয়েছে।
২০২০-র এই মহাজাগতিক দৃশ্যপট দেখার ফলে বিজ্ঞানীদের কাছে অনেক প্রশ্নের উত্তর এসেছে। দীর্ঘসময় ধরে গামা রশ্মির বিস্ফোরণের ফলে একটি নক্ষত্র আর একটি নক্ষত্রের ওপর ধাবিত হয় অর্থাৎ যাকে আমরা সুপারনোভা বলে থাকি। জ্যোর্তিবিজ্ঞানীরা দীর্ঘসময় ধরে গামা রশ্মির বিস্ফোরণের চাইতেও আরও বেশি সংখ্যায় সুপারনোভাকে শনাক্ত করতে পারেন। তবে যখন উচ্চগতি সম্পন্ন উপাদান ধ্বংস হয়ে যাওয়া নক্ষত্র থেকে বেরিয়ে আসে তখন ওই উপাদানের প্রকৃত উৎসের সম্পর্কে ধারণা নাও মিলতে পারে।
CG/CB/NS
(Visitor Counter : 192